Samuel Jacob Sesanus Olsen

Samuel Jacob Sesanus Olsen, róptur Jacob Olsen (1. oktober 1904 í Sandavági - 13. oktober 1994) var skúlalærari, rithøvundur og týðari. Foreldur hansara vóru Joen Peter Pauli Olsen, fiskimaður, úr Sandavági og Lisbeth Olsen, fødd Magnussen, úr Leynum.Lærarfólk i Føroyum 1870-1976. Føroya Lærarafelag. Tórshavn 1976. Side 205. 

Áðrenn Jákup fór á Læraraskúlan, var hann í fimm fjórðingár krambasveinur í Sandavági, og eitt ár var hann til skips. Í 1923 fór hann á Læraraskúlan í Tórshavn og tók prógv haðani í 1926.Føroyskir fólkaskúlalærarar 1870-1997. Føroya Lærarafelag. Bókadeildin. Tórshavn 1997. Side 257.https://web.archive.org/web/20140202221044/http://oldsetur.snar01.t3hot.dk/index.php?id=1725 UNIVERSITY OF THE FAROE ISLANDS, årgang 1926. Set den 2. februar 2014.

1. septembur 1926 varð hann settur sum lærari við Tvøroyrar skúla. 1. febr. 1961 gjørdist hann varaskúlastjóri við sama skúla og var í hesum starvi, til hann 67 ára gamal legði frá sær 31. oktobur 1971.

1928-1931 var hann saman við Sámal Johansen blaðstjóri á Barnablaðnum. Úr hesum blað er tilfarið tikið til bókina Nú Breddar, sum Føroya Lærarafelag gav út, tá ið Jacob Olsen fylti 60 ár.https://web.archive.org/web/20131109232326/http://www.strok.fo/S%C3%B8gan.aspx?ID=676 www.strok.fo

1932-33 var hann á Statens Lærerhøjskole og lærdi dýra- og plantulæru eins og enskt og roknimátar. Aftaná læs hann fjarlestur í enskum í 4 ár.

1957-58 tók hann ársskeið á Danmarks Lærerhøjskole í enskum, landalæru og skúlabókasavnsarbeiði. 

Hann hevur sitið sum limur í og formaður av Froðbiar sóknar heilsunevnd og eitt skifti limur í líkningarnevndini, eins og hann hevur verið urguleikari við Tvøroyrar kirkju á Tvøroyri í nærum 25 ár.

Í nøkur ár var hann settur próvdómari í skrivligum føroyskum hjá realflokki, 9. og 10. flokki. Ofta hevur ein og annar, ið følir seg ótryggan í tí skrivaða málinum, søkt og fingið vegleiðing frá honum.

Úr norskum hevur hann føroyskað bókina Kubbin.Norskt: nýnorskir tekstir og bókmálstekstir til framhaldsdeildina - Google Books. Set den 18. januar 2018.

Jacob Olsen giftist 1. okt. 1933 við Olgu Mariu f. Hansen, dóttir Sigvald og Hansinu Hansen av Tvøroyri. Pápin er ættaður úr Stokke í Noregi. Olga Olsen er fødd 16. oktober 1903 á Tvøroyri.

 Útgávur 
 1951 Regin í Míni jólabókhttps://web.archive.org/web/20160316011632/http://www.bfl.fo/Rith%C3%B8vunda-v%C3%ADsing.aspx?ID=1010&GROUPID=GROUP483 Bogudgivelser af Jacob Olsen.
 1953 Símun og flúgvimaskinan í Míni jólabók
 1964 Nú breddar
 1971 Høgni og Gunnar í "Sig mær eina søgu 1"

 Keldur 

Bólkur:Føroyskir rithøvundar
Bólkur:Føðingar í 1904
Bólkur:Andlát í 1994
Bólkur:Føroyskir lærarar